Adobe Animate
Adobe Animate (ყოფილი Adobe Flash Professional, Macromedia Flash და FutureSplash Animator) — მულტიმედიური და ანიმაციისთვის განკუთვნილი პროგრამული უზრუნველყოფა. Animate შეიძლება გამოიყენებოდეს ვექტორული გამოსახულებების და ანიმაციის შესაქმნელად. მას იყენებენ ან იყენებდნენ სატელევიზიო გადაცემებში, ინტერნეტ-ვიდეოებში, საიტებზე, ვებ-აპლიკაციებში და ვიდეო თამაშებში. პროგრამას აგრეთვე აქვს რასტრული გრაფიკის, ტექსტის, აუდიოს და ვიდეოს ინტეგრირების, ისევე, როგორც ActionScript-ის მხარდაჭერა. პროგრამა გამოიყენება HTML5, WebGL, მასშტაბირებადი ვექტორული გრაფიკის (SVG) ფორმატის ანიმაციის და სპრაიტების, ისევე, როგორც მოძველებული Flash Player-ის (SWF) და Adobe AIR-ის ფორმატების ფაილების შესაქმნელად. პროგრამა პირველად 1996 წელს გამოჩნდა, როგორც FutureSplash Animator, მოგვიანებით კი, როდესაც Macromedia-მ შეიძინა, გახდა Macromedia Flash. იგი გამოიყენებოდა Adobe Flash-ის ფორმატის ვექტორული ანიმაციის და ინტერაქტიული შინაარსის შესაქმნელად. Adobe-ს მიერ შეძენის შემდეგ იგი თავდაპირველად Adobe Flash Professional, შემდეგ კი, 2016 წელს, Adobe Animate გახდა.